|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 31.jūlijā** | **Nr. GND/2025/560** |
|  | **(protokols Nr.18; 60.p.)** |

**Par izmaiņām Gulbenes novada pašvaldības kultūras**

**komisijas sastāvā**

Gulbenes novada pašvaldības dome izskata priekšlikumus veikt izmaiņas Gulbenes novada pašvaldības kultūras komisijas sastāvā.

Saskaņā ar likuma “Par interešu konflikta novēršanu valsts amatpersonu darbībā” 8.1. panta ceturto prim daļu, ja amatpersona (institūcija), kas ieceļ, ievēlē vai apstiprina personu valsts amatpersonas amatā, ir tā pati, kura saskaņā ar šā likuma 7.panta attiecīgās daļas noteikumiem lemj par atļauju savienot valsts amatpersonas amatu ar citiem amatiem, pamatojoties uz personas sniegto informāciju, jautājumu par atļauju savienot amatus izlemj, arī ieceļot, ievēlot vai apstiprinot personu attiecīgajā amatā, šādā gadījumā nav nepieciešamas citas atļaujas attiecīgo amatu savstarpējai savienošanai; šā panta piektajā daļā minētos jautājumus izvērtē un atspoguļo lēmumā par iecelšanu, ievēlēšanu vai apstiprināšanu amatā; amatu savienošanas atļauju var atcelt saskaņā ar šā panta sesto daļu.

Izvērtējot Dinas Markovas amatu savienošanu, konstatējams, ka viņa var savstarpēji savienot šādus amatus Gulbenes novada pašvaldībā – Gulbenes novada kultūras centra deju kolektīva vadītājas, Gulbenes novada vidusskolas interešu izglītības skolotājas un Gulbenes novada pašvaldības kultūras komisijas locekles amatus, pamatojoties uz likuma “Par interešu konflikta novēršanu valsts amatpersonu darbībā” 4.panta otro daļu, 7.panta sestās daļas 2.punktu.

Pamatojoties uz likuma “Par interešu konflikta novēršanu valsts amatpersonu darbībā” 8.1. panta piektās daļas 1. un 2.punktu, izvērtējot konstatētos faktiskos apstākļus, secināms, ka Dinas Markovas amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Izvērtējot Māras Mezītes amatu savienošanu, konstatējams, ka viņa var savstarpēji savienot šādus amatus Gulbenes novada pašvaldībā – Gulbenes Mūzikas skolas direktora vietnieces; profesionālās ievirzes skolotājas, Gulbenes novada kultūras centra ansambļa vadītājas un Gulbenes novada pašvaldības kultūras komisijas locekles amatus, pamatojoties uz likuma “Par interešu konflikta novēršanu valsts amatpersonu darbībā” 4.panta pirmās daļas 16.punktu, otro daļu, 7.panta ceturtās prim daļas 2.punkta a) apakšpunktu un sestās daļas 2.punktu.

Pamatojoties uz likuma “Par interešu konflikta novēršanu valsts amatpersonu darbībā” 8.1. panta piektās daļas 1. un 2.punktu, izvērtējot konstatētos faktiskos apstākļus, secināms, ka Māras Mezītes amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Izvērtējot Dārtas Vilnes amatu savienošanu, konstatējams, ka viņa var savstarpēji savienot šādus amatus Gulbenes novada pašvaldībā – Gulbenes novada kultūras centra vadītāja vietnieces amatiermākslas jautājumos un kultūras projektos un Gulbenes novada pašvaldības kultūras komisijas locekles amatus, pamatojoties uz likuma “Par interešu konflikta novēršanu valsts amatpersonu darbībā” 4.panta pirmās daļas 16.punktu, otro daļu, 7.panta ceturtās prim daļas 2.punkta a) apakšpunktu un sestās daļas 2.punktu.

Pamatojoties uz likuma “Par interešu konflikta novēršanu valsts amatpersonu darbībā” 8.1. panta piektās daļas 1. un 2.punktu, izvērtējot konstatētos faktiskos apstākļus, secināms, ka Dārtas Vilnes amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Pamatojoties uz Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, Gulbenes novada pašvaldības domes 2019.gada 27.jūnija nolikuma “Gulbenes novada pašvaldības kultūras komisijas nolikums” 6.punktu, kas nosaka, ka Komisija tiek izveidota ar domes lēmumu deviņu cilvēku sastāvā, 7.2., 7.5. un 7.7.apakšpunktu, likuma “Par interešu konflikta novēršanu valsts amatpersonu darbībā” 4.panta pirmās daļas 16.punktu, otro daļu, 7.panta ceturtās prim daļas 2.punkta a) apakšpunktu un sestās daļas 2.punktu, 8.1. panta ceturto prim daļu, piektās daļas 1. un 2.punktu, atklāti balsojot: ar 14 balsīm "Par" (Ainārs Brezinskis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Jānis Barinskis, Lāsma Gabdulļina, Liena Silauniece, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBRĪVOT Sandru Āri no Gulbenes novada pašvaldības kultūras komisijas locekles amata ar 2025.gada 31.jūliju.
2. IEVĒLĒT Gulbenes novada iedzīvotāju Dinu Markovu Gulbenes novada pašvaldības kultūras komisijas locekles amatā ar 2025.gada 1.augustu.
3. IEVĒLĒT Gulbenes Mūzikas skolas direktora vietnieci Māru Mezīti Gulbenes novada pašvaldības kultūras komisijas locekles amatā ar 2025.gada 1.augustu.
4. IEVĒLĒT Gulbenes novada kultūras centra vadītāja vietnieci amatiermākslas jautājumos un kultūras projektos Dārtu Vilni Gulbenes novada pašvaldības kultūras komisijas locekles amatā ar 2025.gada 1.augustu.
5. ATĻAUT Dinai Markovai savstarpēji savienot šādus amatus Gulbenes novada pašvaldībā – Gulbenes novada kultūras centra deju kolektīva vadītājas, Gulbenes novada vidusskolas interešu izglītības skolotājas un Gulbenes novada pašvaldības kultūras komisijas locekles amatus.
6. ATĻAUT Mārai Mezītei savstarpēji savienot šādus amatus Gulbenes novada pašvaldībā – Gulbenes Mūzikas skolas direktora vietnieces; profesionālās ievirzes skolotājas, Gulbenes novada kultūras centra ansambļa vadītājas un Gulbenes novada pašvaldības kultūras komisijas locekles amatus.
7. ATĻAUT Dārtai Vilnei savstarpēji savienot šādus amatus Gulbenes novada pašvaldībā – Gulbenes novada kultūras centra vadītāja vietnieces amatiermākslas jautājumos un kultūras projektos un Gulbenes novada pašvaldības kultūras komisijas locekles amatus.
8. UZDOT Gulbenes novada Centrālās pārvaldes Juridiskajai un personālvadības nodaļai informēt Valsts ieņēmumu dienestu par valsts amatpersonu statusa izmaiņām Gulbenes novada pašvaldības kultūras komisijā.
9. Lēmums stājas spēkā 2025.gada 1.augustā.

Gulbenes novada pašvaldības domes priekšsēdētājs N.Mazūrs